CELEX: 32005D0155
Language: el
Date: 2005-02-18 00:00:00
Title: 2005/155/ΕΚ: Απόφαση της Επιτροπής, της 18ης Φεβρουαρίου 2005, για τροποποίηση της απόφασης 97/102/ΕΚ για τον καθορισμό των ειδικών όρων εισαγωγής των προϊόντων της αλιείας και της υδατοκαλλιέργειας καταγωγής Ρωσίας, όσον αφορά τον ορισμό της αρμόδιας αρχής και το υπόδειγμα υγειονομικού πιστοποιητικού [κοινοποιηθείσα υπό τον αριθμό Ε(2005) 357] (Κείμενο που παρουσιάζει ενδιαφέρον για τον ΕΟΧ)

24.2.2005   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 51/23
            
         ΑΠΌΦΑΣΗ ΤΗΣ ΕΠΙΤΡΟΠΉΣ
   της 18ης Φεβρουαρίου 2005
   για τροποποίηση της απόφασης 97/102/ΕΚ για τον καθορισμό των ειδικών όρων εισαγωγής των προϊόντων της αλιείας και της υδατοκαλλιέργειας καταγωγής Ρωσίας, όσον αφορά τον ορισμό της αρμόδιας αρχής και το υπόδειγμα υγειονομικού πιστοποιητικού
   [κοινοποιηθείσα υπό τον αριθμό Ε(2005) 357]
   (Κείμενο που παρουσιάζει ενδιαφέρον για τον ΕΟΧ)
   (2005/155/ΕΚ)
   Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
   Έχοντας υπόψη:
   τη συνθήκη για την ίδρυση της Ευρωπαϊκής Κοινότητας,
   την οδηγία 91/493/ΕΟΚ του Συμβουλίου, της 22ας Ιουλίου 1991, περί καθορισμού των υγειονομικών κανόνων που διέπουν την παραγωγή και τη διάθεση αλιευτικών προϊόντων στην αγορά (1), και ιδίως το άρθρο 11 παράγραφος 1,
   Εκτιμώντας τα ακόλουθα:
   
               (1)
            
            
               Στην απόφαση 97/102/ΕΚ της Επιτροπής (2), ορίζεται ότι «η κρατική επιτροπή αλιείας της Ρωσικής Ομοσπονδίας» είναι η αρμόδια αρχή στη Ρωσία η οποία επαληθεύει και πιστοποιεί ότι τα προϊόντα αλιείας και υδατοκαλλιέργειας ανταποκρίνονται στις απαιτήσεις της οδηγίας 91/493/ΕΟΚ.
            
         
               (2)
            
            
               Μετά την αναδιάρθρωση των διοικητικών υπηρεσιών της Ρωσίας, η αρμόδια αρχή είναι πλέον το «Υπουργείο Γεωργίας της Ρωσικής Ομοσπονδίας». Η νέα αυτή αρχή είναι σε θέση να επαληθεύει αποτελεσματικά την εφαρμογή της ισχύουσας νομοθεσίας.
            
         
               (3)
            
            
               Το Υπουργείο Γεωργίας παρέσχε επίσημες διαβεβαιώσεις σχετικά με την τήρηση των κανόνων για τους υγειονομικούς ελέγχους και την παρακολούθηση των προϊόντων αλιείας και υδατοκαλλιέργειας που προβλέπονται στην οδηγία 91/493/ΕΟΚ, καθώς και σχετικά με την τήρηση υγειονομικών απαιτήσεων ισοδύναμων προς εκείνες που θεσπίζονται με την εν λόγω οδηγία.
            
         
               (4)
            
            
               Συνεπώς, η απόφαση 97/102/ΕΚ πρέπει να τροποποιηθεί ανάλογα.
            
         
               (5)
            
            
               Τα μέτρα που προβλέπονται στην παρούσα απόφαση είναι σύμφωνα με τη γνώμη της μόνιμης επιτροπής για την τροφική αλυσίδα και την υγεία των ζώων,
            
         ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο 1
   Η απόφαση 97/102/ΕΚ τροποποιείται ως εξής:
   
               1)
            
            
               Το άρθρο 1 αντικαθίσταται από το ακόλουθο άρθρο:
               «Άρθρο 1
               Το “Υπουργείο Γεωργίας της Ρωσικής Ομοσπονδίας”, επικουρούμενο από το “Εθνικό κέντρο ποιότητας και ασφάλειας των προϊόντων αλιείας” (National Fish Quality) είναι η αρμόδια αρχή στην Ρωσία, η οποία επαληθεύει και πιστοποιεί ότι τα προϊόντα αλιείας και υδατοκαλλιέργειας ανταποκρίνονται στις απαιτήσεις της οδηγίας 91/493/ΕΟΚ.»
            
         
               2)
            
            
               Το παράρτημα A αντικαθίσταται από το παράρτημα της παρούσας απόφασης.
            
         Άρθρο 2
   Η παρούσα απόφαση αρχίζει να ισχύει στις 24 Ιουνίου 2005.
   Άρθρο 3
   Η παρούσα απόφαση απευθύνεται στα κράτη μέλη.
   
      Βρυξέλλες, 18 Φεβρουαρίου 2005.
      
         
            Για την Επιτροπή
         
         Markos KYPRIANOU
         
            Μέλος της Επιτροπής
         
      
   
   
      (1)  ΕΕ L 268 της 24.9.1991, σ. 15· οδηγία όπως τροποποιήθηκε τελευταία από τον κανονισμό (ΕΚ) αριθ. 806/2003 (ΕΕ L 122 της 16.5.2003, σ. 1).
   
      (2)  ΕΕ L 35 της 5.2.1997, σ. 23· απόφαση όπως τροποποιήθηκε τελευταία από την απόφαση 2002/941/ΕΚ (ΕΕ L 325 της 30.11.2002, σ. 45).
   
      ΠΑΡΑΡΤΗΜΑ
      
         
            «ΠΑΡΑΡΤΗΜΑ A
            ΥΓΕΙΟΝΟΜΙΚΟ ΠΙΣΤΟΠΟΙΗΤΙΚΟ
            για τα προϊόντα αλιείας, εκτός των δίθυρων μαλακίων, των εχινόδερμων, των χιτωνοφόρων και των θαλάσσιων γαστεροπόδων υπό οιαδήποτε μορφή, καταγωγής Ρωσίας, τα οποία προορίζονται για εξαγωγή στην Ευρωπαϊκή Κοινότητα